Ribe Stifts Adresseaviser, 1832-11-06
Portugal. Oporto har atter havt flere blodige Dage. Den 11te October og Aftenen, begyndte Miguelisterne Bombardementet paa ny og fortsatte det begge de følgende Dage med stor Heftighed. Desuagtet blev D. Pedros Fødselsdag, d. 12te festligholdt med høitidelig Gudstjeneste og paa andre Maader; ved hvilken Leilighed man lagde Mærke til, at Jngen af de brittiske Søofficerer indfandt sig, og at de brittiske Skibe ei heller saluterede. Den 14de var især Klosteret Serra Gienstand for rasende Angreb, som 6 Gange fornyedes, men uden Frugt. Klosterets heeltemodige Besætning har man givet Hædersnavnet Polacos, og Commandanten, den gamle General Torres, hvis Mod og Aandsnærværelse i Særdeleshed roses, er af D. Pedro udnævnt til Ridder af Taarn- og Sværd=Ordenen. Antallet af de i Staden indkastede Bomber og Granater angives til over 3000; dog lede de Constitutionelle bag ved deres Forskandsninger ingen betydelig Skade, hvorimod Miguelisternes Tab angives til 600 Md. D. Miguel er den 17de October afreist fra Lissabon til Armeen, og har tvunget sin Søster, den forrige Regentinde til at reise med. Man ventede, at Angrebene efter hans Ankomst vilde blive fornyede, om ikke før, saa den 26de, som er D. Miguels Fødselsdag. Om Slaget den 29de Septbr. har man ved samme Leilighed faaet yderligere Oplysninger, hvoraf sees at denne Dags Resultat var af stor Betydenhed, at over 500 Fanget og Deserteurer faldt i de Constitutionelles Hænder, og at ved Mønstringen af O. Miguels Tropper, 3de Dagen efter Slaget, Antallet af Døde, Saarede, og Savnede var henimod 4000. Desuagtet lader det ikke til at Miguelisterne have tabt Modet. Hertugen af Braganzas Foretagende, sige de, er haabløst, om han end kan holde sig endnu et Par Maaneder, vil han dog gjøre bedst i at lade Landet med Fred, da Stemningen er ham ganske imod. Den brittiske Admiral har underhandlet med D. Miguels Overbefalingsmand, General Abreu, som i sidste Fægtning blev haardt saaret, om en neuttal Plads, hvor brittiske Undersaatters Eiendom kunde oplægges; men Underhandlingerne vare frugtesløse og der forsikkres, at Admiralen vilde sætte Tropper i Land, for at beskytte, sin Nations Eiendomme. De fjendtlige Flaader have ogsaa havt fat paa hinanden. Sactorius blokerede, som bekjendt D. Miguels Flaade i Bugten ved Vigo. Natten mellem d. 10de og 11te benyttede imidlertid Admiral Joao Felix en gunstig Landvind, til at komme ud af Bugten, men blev snart indhentet af sin Modstander. Fægtningen varede i halvfemte Time. J sin officielle Jndberetning tilskriver J og Felix sig rigtignok Seieren; men hans Flaades Tilstand synes at vidne imod ham. Den er d. 14de, ilde tilredt, indløben i Tajo; Admiralskibet var gjennemboret af mere end 100 Skud. Den constitutionelle Flaade krydsede d. 13de udenfor Mundingen af Duero. Siden disse sidste Begivenheder har de engelske Undersaatters Stilling i Lissabon, formedelst Pøbelens store Forbittrelse, været meget betænkelig. Om Aftenen d. 14de blev Lord William Russels Portner, som sad ganske rolig udenfor sin Herres Hotel, myrdet, og den engelske Leverandeur, Hr. Wheelhouse, har man frataget Korn for over 2000 L. St. De engelske Kjøbmænd i Lissabon have holdt en Forsamling, fo at raadslaae om Bønskrifter til Admiral Parker; den 16de løbe Linieskibene Revenge og Caledonia ind i Tajo. 3000 politiske Forbrydere sukkede i LissabonsFænsler. - Det nye Krigskib D. Pedro, er endelig afseilet fra Cherbourg til Oporto, efterat have taget alle sine Kanoner og 1700 Mand ombord. Og saa fra Antverpen ere Forstærkninger afsendte til Portugal, og fra Engelland vedblive, som hidtil, Udskib ningerne; navnlig er Sir John Milley Doyle ankommen til Oporto med en stor Mængde Rekrutter. Som et Beviis paa, at D. Pedro ikke lider af Pengetrang, anføres at han har sendt sine Agenter i London 25,000 L. St., som disse havde udlagt for ham. - At 800 Miguelister skulle være omkomne ved Sprængningen af en Mine, er en Efterretning, som man i Falmouth vil have faaet fra Oporto; men som vel trænger til Stadfæstelse.